Document ID: 32014D0160

KOMISJONI RAKENDUSOTSUS,
20. märts 2014,
millega tunnistatakse kehtetuks nõukogu otsuse 95/408/EÜ alusel vastuvõetud loetelud kolmandate riikide ettevõtjate kohta, kellelt liikmesriigid lubavad importida teatavaid loomset päritolu tooteid
(teatavaks tehtud numbri C(2014) 1742 all)
(EMPs kohaldatav tekst)
(2014/160/EL)
EUROOPA KOMISJON,
võttes arvesse Euroopa Liidu toimimise lepingut,
võttes arvesse Euroopa Parlamendi ja nõukogu 29. aprilli 2004. aasta määrust (EÜ) nr 854/2004, millega kehtestatakse erieeskirjad inimtoiduks ettenähtud loomsete saaduste ametlikuks kontrollimiseks, (1) eriti selle artiklit 16,
ning arvestades järgmist:
(1)
Euroopa Parlamendi ja nõukogu direktiiviga 2004/41/EÜ (2) muudeti nõukogu otsust 95/408/EÜ (3) ja nähti ette, et kolmandate riikide ja nende ettevõtjate ajutised loetelud, mis on koostatud vastavalt otsusele 95/408/EÜ, peaksid jätkuvalt kehtima mutatis mutandis, kuni Euroopa Parlamendi ja nõukogu määruse (EÜ) nr 852/2004, (4) Euroopa Parlamendi ja nõukogu määruse (EÜ) nr 853/2004, (5) Euroopa Parlamendi ja nõukogu määruse (EÜ) nr 854/2004 või nõukogu direktiivi 2002/99/EÜ (6) alusel võetakse vastu vajalikud sätted. Nimetatud otsus oli kohaldatav kuni määruste (EÜ) nr 852/2004, 853/2004 ja 854/2004 kohaldamisaja lõpuni, nimelt 1. jaanuarini 2006.
(2)
Nõukogu otsuse 95/408/EÜ alusel vastuvõetud loetelud kolmandate riikide ettevõtjate kohta, kellelt liikmesriigid lubavad importida teatavaid loomset päritolu tooteid, kehtivad endiselt.
(3)
Määruse (EÜ) nr 854/2004 artikliga 12 nähakse ette kord selliste ettevõtjate loetelu koostamiseks ja ajakohastamiseks, kellelt on lubatud importida teatavaid loomset päritolu tooteid. Nimetatud artikli sätete põhjal, arvestades eriti lõiget 5, mille kohaselt komisjon korraldab, et kõikide loetelude ajakohastatud versioonid oleksid üldsusele kättesaadavad, avaldatakse selliste ettevõtjate loetelu, kellelt liikmesriigid lubavad importida teatavaid inimtoiduks ettenähtud loomseid saadusi, Euroopa Komisjoni veebisaidil (7).
(4)
Euroopa Liidu õiguse selguse huvides ja selleks, et koostada kolmandate riikide selliste ettevõtjate loetelud, kellelt on lubatud importida teatavaid loomse päritoluga tooteid, tuleb endised otsuse 95/408/EÜ alusel heakskiidetud loetelud tunnistada aegunuks ja seetõttu on vaja need õiguskindluse huvides tunnistada ametlikult kehtetuks.
(5)
Käesoleva otsusega ette nähtud meetmed on kooskõlas toiduahela ja loomatervishoiu alalise komitee arvamusega,
ON VASTU VÕTNUD KÄESOLEVA OTSUSE:
Artikkel 1
Lisas loetletud komisjoni otsused tunnistatakse kehtetuks.
Artikkel 2
Käesolev otsus on adresseeritud liikmesriikidele.
Brüssel, 20. märts 2014

Labels: 3
17
5